Έργα Βυζαντινής Μικροτεχνίας ενεπίγραφα με κείμενα της Παλαιάς Διαθήκης
Creators: name: Τσαχειρίδου, Αναστασία Ανδρέα
Publisher: name: Aristotle University of Thessaloniki
Year: 2023
Subjects: Βυζαντινή Μικροτεχνία
Παλαιά Διαθήκη
Επιγραφές
Byzantine Minor Arts
Old Testament
Inscriptions

description: Αντικείμενο της παρούσας διπλωματικής εργασίας είναι η μελέτη των έργων της βυζαντινής μικροτεχνίας που φέρουν επιγραφές από την Παλαιά Διαθήκη. Πρόκειται για έργα κατασκευασμένα από μέταλλο, σμάλτο, ελεφαντοστό κ.ά., που χρονολογούνται από τον 6ο έως και τον 14ο αιώνα και είχαν διαφορετικές χρήσεις. Μέσω, της συγκέντρωσης των περικοπών της Παλαιάς Διαθήκης, που επιλέγονταν να αναγραφούν στις επιφάνειες των αντικειμένων αυτών, η παρούσα μελέτη αποσκοπεί αφενός στη διερεύνηση του ρόλου που αυτές διαδραμάτιζαν στη χρήση και τη λειτουργία του εκάστοτε αντικειμένου και αφετέρου στην ανάδειξη της σημασίας που είχε η Παλαιά Διαθήκη στη βυζαντινή κοινωνία γενικότερα (δογματικά, ιδεολογικά, πολιτικά). Η μελέτη στηρίζεται σε τρεις θεματικούς άξονες. Ο πρώτος άξονας αφορά στην εξέταση της χρήσης επιγραφών στο Βυζάντιο με σκοπό την ανάδειξη του πολύπλοκου ρόλου που συχνά διαδραμάτιζε ένα επιγεγραμμένο κείμενο, έμμετρο ή πεζό. Ο δεύτερος άξονας αφορά στην παρουσία της Παλαιάς Διαθήκης στη βυζαντινή κοινωνία διαχρονικά είτε ως κείμενο μέσω των αντιγεγραμμένων κωδίκων αλλά και της ανάγνωσής της κατά τη διάρκεια των λειτουργιών καθ’ όλη τη διάρκεια του λειτουργικού έτους, είτε ως εικόνα με την αποτύπωση παλαιοδιαθηκικών επεισοδίων στη μνημειακή ζωγραφική, τη γλυπτική, την κεραμική αλλά και τη μικροτεχνία. Ο τρίτος άξονας, ο οποίος είναι και ο εκτενέστερος, πραγματεύεται τη μελέτη των έργων βυζαντινής μικροτεχνίας που φέρουν παλαιοδιαθηκικές επιγραφές. Μελετάται η χρήση των εν λόγω αντικειμένων, οι λόγοι για τους οποίους επιλέγονταν τα εκάστοτε παλαιοδιαθηκικά αποσπάσματα να αναγραφούν στις συχνά περιορισμένες επιφάνειές τους, καθώς και οι σκοποί που κάθε φορά εξυπηρετούνταν. Στο τέλος της μελέτης συνοψίζονται τα κύρια πορίσματα της μελέτης και ακολουθεί το παράρτημα, το οποίο απαρτίζεται από τον κατάλογο τον αντικειμένων που συγκεντρώθηκαν, συμπεριλαμβανομένων και δύο ευρετηρίων αντικειμένων βάσει της παλαιοδιαθηκικής τους επιγραφής και της χρονολόγησής τους.
description: The present thesis focuses on the study of objects of the Byzantine minor arts that are inscribed with excerpts from the Old Testament. These objects were made of metal, enamel, ivory etc., and can be dated between the 6th and 14th centuries. By gathering the Old Testament passages, which were chosen to be inscribed on the surfaces of these objects, this study aims on the one hand to examine the role they played regarding the use and function of these objects and on the other hand to highlight the importance of the Old Testament in the Byzantine society in general (doctrinal, ideological, political). The study consists of three main parts. The first offers an overview of the use of inscriptions in Byzantium in order to highlight the complex role often played by an inscribed text in rhyme or in prose. The second part focuses on the presence of the Old Testament in Byzantine society diachronically, either as a text through the copying of codices or the readings that took place during mass throughout the liturgical year or visually through the presence of Old Testament episodes in monumental painting, sculpture, ceramics and minor art. The third part, which is the most extensive, deals with the study of Byzantine objects of the Minor Arts with Old Testament inscriptions. The use of these objects, the reasons for which particular Old Testament passages were chosen to be inscribed on their often limited surfaces, and the purposes they served in each case are examined. The main conclusions are summarized at the end of the study, followed by the appendix, which consists of a catalogue of the assembled objects, including two indexes of them based on their Old Testament inscriptions and their dating.